Document ID: /roh_data/filtered/swiss_laws_in_ROHinterleaved.jsonl.gz/29028

This text was translated from DE into Rumantsch Grischun.

Die Immissionsgrenzwerte für Luftverunreinigungen sind so festzulegen, dass nach dem Stand der Wissenschaft oder der Erfahrung Immissionen unterhalb dieser Werte:a. Menschen, Tiere und Pflanzen, ihre Lebensgemeinschaften und Lebensräume nicht gefährden;b. die Bevölkerung in ihrem Wohlbefinden nicht erheblich stören;c. Bauwerke nicht beschädigen;d. die Fruchtbarkeit des Bodens, die Vegetation und die Gewässer nicht beeinträchtigen.

Las limitas d’immissiuns per contaminaziuns da l’aria ston vegnir fixadas uschia che – tenor il stadi da la scienza u da l’experientscha – immissiuns sut questas limitas:a. na pericliteschan betg umans, animals e plantas, lur cuminanzas da vita e lur spazis da viver;b. na disturban betg en moda relevanta la populaziun en ses bainstar;c. na fan betg donn ad edifizis;d. na pregiuditgeschan betg la fritgaivladad dal terren, la vegetaziun e las auas.